Diari Oficial de la Generalitat Valenciana


Sumari del DOGV 9888, del 09-07-2024 (2024/6439)

Anunci d'informació pública de l'aprovació de l'informe ambiental i territorial estratègic del programa d'actuació integrada de la unitat d'execució 1 del sector SUZT-2 de les normes subsidiàries de l'Eliana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6439


Organisme emissor
:   Ajuntament de L'Eliana

Tipus de document
:   Anunci

Anunci d'informació pública de l'aprovació de l'informe ambiental i territorial estratègic del programa d'actuació integrada de la unitat d'execució 1 del sector SUZT-2 de les normes subsidiàries de l'Eliana. [2024/6439]  
De conformitat amb l'article 53.7, del text refós de la Llei d'ordenació del territori, urbanisme i paisatge de la Comunitat Valenciana, aprovat per Decret legislatiu 1/2021, de 18 de juny, del Consell, es publica extracte de l'acord de la Junta de Govern Local, adoptat en sessió de 17 de juny de 2024, d'aprovació de l'informe ambiental i territorial estratègic del Programa d'actuació integrada de la unitat d'execució 1 del sector SUZT-2:  
  
«Primer. Estimar / desestimar les al·legacions presentades pels interessats en el tràmit de consultes en el sentit exposat en l'informe transcrit.  
Segon. Quedar assabentat de l'expedient per a la tramitació de la sol·licitud d'inici del procediment de programació en règim de gestió per les persones propietàries de la unitat d'execució número 1 del sector de sòl urbanitzable SUZT-2, així com tots els antecedents, documents i informes que estan en l'expedient administratiu i, en conseqüència:  
  
1. Acceptar expressament l'informe emés per l'arquitecta municipal i la tècnica d'Administració General d'aquest ajuntament, que expressament s'incorpora al present acord i hi serveix de motivació en els termes establits en l'article 88 de la Llei 39/2015, de règim jurídic de les administracions públiques i del procediment administratiu comú.  
2. Concloure que la proposta presentada per Inversiones Inmobiliarias Canvives, SAU, per a la tramitació d'un programa d'actuació integrada per al desenvolupament de la UE número 1 del sector de sòl urbanitzable SUZT-2, no té efectes significatius sobre el medi ambiente d'acord amb els criteris establits en l'annex VIII del TRLOTUP.  
3. Resoldre favorablement l'avaluació ambiental i territorial estratègica pel procediment simplificat de la proposta referida, i designar com a alternativa més idònia mediambientalment en aquesta actuació, l'alternativa 3 descrita en l'apartat D de l'Informe Ambiental, tenint en compte les condicions establides en aquest informe i, en particular, els condicionants emesos per la Diputació Provincial de València (Àrea de Carreteres), la CHJ i l'informe de l'Ààrea de Medi Ambient, transcrits en el present acord.  
4. Donar compte del contingut de l'acord de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació.  
5. Ordenar la publicació del present acord d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.8 del TRLOTUP.  
El present acord d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Tercer. Seguir en l'expedient el procediment i tràmits legalment establits per l'ordenament jurídic vigent i d'aplicació, i significar que s'emet als efectes de la legislació en matèria d'avaluació ambiental i, per tant, no suposa un pronunciament ambiental definitiu a l'efecte de la legislació urbanística.»  
  
La qual cosa es fa públic per a coneixement general.  
  
L'Eliana, 26 de juny de 2024.- L'alcalde president: Salvador Torrent Català.